Pandora (konsoll)

Pandora er en håndholdt spillkonsoll og mobil datamaskin som opprinnelig ble gitt ut i 2008. Den er designet for å ta nytte av eksisterende fri programvare med åpen kildekode, og for å være en plattform for hjemmelaget programvare. Den er utviklet og produsert av OpenPandora. Frem til 2013 flere partier ble gradvis litt oppdaterte Pandora-varianter produsert. I 2014 startet utviklingen av en ny og oppgradert etterfølger, som kalles DragonBox Pyra.

Historie 
Utvikling av Pandora-konsollen begynte da Craig Rothwell, Fatih Kilic, Michael Mrozek og (senere) Michael Weston slo seg sammen og planla et bærbart system som vil utmerke seg i områder de trodde GP32- og GP2X-systemer (fra Game Park and GamePark Holdings) tidligere hadde gjort feil. Konsollen ble designet basert på ideer og forslag fra GP32X-forummedlemmer, med et mål om å skape den ultimate håndholdte enheten som brukte åpen kildekode. Da de annonserte systemet, uttalte designerne av konsollen at den ville være den kraftigste håndholdte spillkonsollen som eksisterte.

Det siste fullstendige designet til konsollen ble designet av Dave Cancilier, som var kjent på forumet for hjemmelagde tilpasninger på maskinvare.

Den innledende utviklingsprosessen ble finansiert gjennom folkefinansiering, og når konsollen kom i produksjon,  ville hver bidragsyter til finansieringen motta enheten de har betalt for. OpenPandora begynte å ta imot betalinger 30. september 2008 og begynte å frakte enheter til kunder 12. mai 2010. I slutten av 2011, etter produksjonsproblemer, flyttet OpenPandora produksjonen sin fra Texas til Tyskland, som forsinket produksjonen, men enheten ble oppgradert fra 256 MB til 512 MB RAM.

Per 3. september 2012, hadde 4600 enheter blitt sendt, men 400 tidlige bidragsytere ventet fortsatt på å motta en konsoll, siden disse ordrene ble bare oppfylt etter salg til nye kunder hadde blitt gjort. Siden juni 2012 ble en ny 1 GHz-modell gjort tilgjengelig i begrensede mengder i løpet av sommeren 2012. På grunn av mangel på de tidligere 600 MHz-prosessorene, ble denne nye modellen standard i 2013.

I mars 2013, ble forhåndsbestillingskøen hos det tyske OpenPandora-selskapet ble endelig tømt, så alle som hadde forhåndsbestilt konsollen hadde fåtte den. Antallet forhåndsbestllinger som var igjen i det britiske selskapet (eid av Craig Rothwell) viste seg å være betydelig større enn opprinnelig ble rapportert, og det britiske selskapet har bedt om å bli stengt ned siden de ikke kan oppfylle kravet. Dette betyr at de opprinnelige forhåndsbestllingene i det britiske selskapet kommer neppe noen gang få sin enhet. Også på grunn av dette, mister kjøperne pengene sine. Selv om det er ingen juridisk sammenheng mellom de to selskapene, prøver det tyske selskapet å hjelpe de britiske kunder ved å tilby dem betydelige rabatter (hvis de bestemmer seg for å kjøpe en enhet fra det tyske selskapet i stedet for å vente på det britiske) og ved å organisere samfunnets donasjoner.

Per 2. desember 2013 har cirka 6000 enheter blitt sendt ut. 19. november 2013 ble det kjent at produksjonen av den siste Pandora-batchen var satt i gang.

I 2014 gjorde OpenPandora maskinvaredesignet sitt offentlig og fritt å bruke.

Oversikt 

Pandora-konsollen er designet for å være en håndholdt spillkonsoll med gode PDA-egenskaper, men kan også brukes som en fullverdig Linux-datamaskin. Systemet leveres som standard med et Linux-OS basert på Ångström.

Grensesnittet er tilpasset for å passe den lille formfaktoren og touchskjermen, en analog joystick og tastaturbasert input. Brukere kan installere sitt eget operativsystem hvis man vil. Brukere kan også installere andre Linux-distribusjoner som Ubuntu eller Gentoo.

En av konsollens store bruksområder er for hjemmelagde spill og for emulering av eldre datamaskiner og spillkonsoller. Pandoras utviklere har allerede vist frem fungerende emulatorer for Dreamcast (men den har ikke blitt gitt ut), PlayStation, Nintendo 64, Amiga, SNES, Atari Jaguar og Sega Mega Drive. Pandora-konsollen skal ha potensialet til å emulere alle konsoller eldre enn Dreamcast.

Programvare og videospill som har tilgjengelig kildekode, blir heller portert enn emulert for konsollen.

Enheten er også beregnet for bruk som en bærbar mediaenhet med en lagringskapasitet på opp til 128 GB med data, via to SD-minnekortlesere.

Pandora er kompatibel med Debian-pakker som er laget for ARM-arkitekturen ved hjelp av APT. Et Git-kodelager tilbyr den nyeste kjernen.

Tekniske spesifikasjoner 
Det finnes flere varianter av konsollen.

«Pandora Classic» 
 Texas Instruments OMAP3530 integrert prosessor
 ARM Cortex-A8 CPU 600 MHz
 PowerVR SGX530 110 MHz
 IVA2+ lyd- og videoprosessor TMS320C64x+ DSP Core 430 MHz
 256 MiB DDR-333 SDRAM
 512 MB NAND flashminne
 Integrert Wi-Fi 802.11b/g
 Integrert Bluetooth 2.0 + EDR (3 Mbit/s)
 800×480 touchskjerm LCD, 4,3" widescreen, 16.7 millioner farger
 To SDHC-slotter med støtte for 32 GB kort
 Kontroller med to skulderknapper
 To analog styreknapper; 15 mm diameter, konkave, 2,5 mm reiseavstand fra midten
 43 knappers-QWERTY-tastatur med numpad
 USB 2.0 (480 Mbit/s) som kan gi opptil 500 mA strøm til tilkoblede enheter
 Intern mikrofon, og mikrofonport for ekstern mikrofon eller headset
 TV-output (kompositt eller S-Video, både for PAL og NTSC)
 Integrert bootloader med sikring mot fullstendig krasjing, for trygg eksperementering med hjemmelaget kode
 4200 mAh oppladbart litium-batteri
 Mellom 8,5 til 10+ timers batterikapasitet for spill, 10+ timer for video eller generelle programmer, 100+ timer for musikk, og 450+ timer i dvalemodus
 Størrelse: 140,29 mm × 83,48 mm × 29,25 mm (314 ml)
 Vekt: 320 gram

«Pandora rebirth» 
Basert på Pandora Classic med følgende endringer:
 OMAP3530 integrert prosessor
 PowerVR SGX530110 MHz (nyere versjon)
 512 MiB DDR-333 SDRAM

«Pandora 1 GHz» 
Baserrt på Pandora Classic/Rebirth med følgende endringer:
 Texas Instruments DM3730 integrert prosessor
 ARM Cortex-A8 CPU 1 GHz
 PowerVR SGX530 200 MHz
 IVA2.2 lyd- og videoprosessor med TMS320C64x+ DSP Core 800 MHz
 512 MiB DDR-333 SDRAM 200 MHz

Referanser

Eksterne lenker 
 

Personlig digital assistent
Spillkonsoller